इस मन्दरै गी जम्मू शैह‌्‌‌रा च जां कुसै होर कमबे च नेईं बनवाइयै इस दरेडै ते बरान थाह‌‌्‌‌रा पर बनवाने दा कारण के होई सकदा ऐ? सं 1884 अर्थात 1825 आ. च गुलाबसिंघ अजें पक्के पैरे जम्मू दा राजा नेईं हा। ए सारा अलाका उसलै पंजाब च शामल हा ते जम्मू दी राजनीतक हलचल थमां दूर हा। दूए गुलाबसिंघै ने इस थाह‌‌्‌रा थमां इक मील दूर सूही आला मन्दर बी बनवाया ऐ जेदा समां बी लगभग इयै। आखदे न गुलाबसिंघै दा कोई सन्त गुरु इस्सै थाह्‌‌‌रा पर रौह‌‌‌‌्‌‌‌‌‌न्दा हा जेदे आस्तै उसने सूही आला मन्दर बनवाया हा। मैह‌्‌‌‌‌‌न्त जगननाथ जरूर गै राजे दा नजदीकी होग, जिसी ए मन्दर ते ओदे कन्ने गैह्‌‌‌‌‌र बगैरा पुन्नदान करियै दित्ता गेआ हा।